༄༅། །དྲང་སྲོང་སྐྱོ་གླུ་ཉེས་པའི་མཚང་འདོན་མགོན་པོ་
བསྐུལ་འདེབས་སྤྲོ་དགའ་བསྐྱེད་ཅིང་
གྲོས་སུ་གདམས་པ་བཞུགས།
བདེ་ཆེན་འཕོ་འགྱུར་མེད་པ་ཟུང་འཇུག་གི་ཡེ་ཤེས། །རྟོགས་གོམས་མཐའ་
རུ་ཕྱིན་ནས་ནང་དབྱིངས་སུ་གཟིམས་པའི། །སྟོང་གསལ་ཆོས་སྐུའི་བླ་མ་སྟོང་
གཟུགས་སུ་མ་བཞུགས། །གང་འདུལ་གཟུགས་སྐུའི་བཀོད་པས་འགྲོ་དོན་ལ་
བཞེངས་ཤོག །སེམས་ཉིད་རིག་སྟོང་སྐུ་གསུམ་རང་ཆས་སུ་བཞུགས་ཀྱང་། །
རང་ངོ་མ་ཤེས་ཀུན་རྟོག་འཁྲུལ་སྣང་ལ་འབྱམས་པས། །ཀུན་འབྱུང་ལས་ཉོན་
དབང་གིས་རིགས་དྲུག་གི་དུཿཁར། །དྲག་ཏུ་འཁྱམས་པའི་སྒྱུ་མའི་འགྲོ་ཁམས་ལ་
དགོངས་ཤིག །སྲིད་ཞིའི་བདེ་སྐྱིད་འབྱུང་ནས་བཀའ་བརྒྱུད་ཀྱི་བསྟན་པ། །འགྲོ་
བའི་རེ་ལྟོས་སྐྱབས་གནས་སྔོན་བྱོན་གྱི་དམ་པ། །བསྟན་དང་བསྟན་འཛིན་
ཚོགས་རྣམས་མི་མངོན་དབྱིངས་གཤེགས་པས། །དུས་མཐར་སྐྱེས་པའི་བུ་ང་
དབང་མེད་དུ་སྐྱོ་བྱུང་། །སྡུག་བསྔལ་སེམས་ཀྱི་ཚོར་བས་སྙིང་རླུང་དེ་བསྐྱེད་ནས། །
སྨྲེ་ངག་གདུང་བའི་ང་རོས་བརྒྱུད་གསུམ་གྱི་བླ་མ། །ཐུགས་དམ་གནད་ནས་
བསྐུལ་ན་སྐྱོ་གྲོགས་ལ་ཕེབས་ཤོག །བུ་ངའི་སེམས་ཀྱི་སྐྱོ་བ་སངས་གྲོགས་
ཞིག་མཛད་མཛོད། །མར་ལ་བལྟས་པས་མ་རྒན་འགྲོ་དྲུག་ལ་སེམས་ན། །དོན་
མེད་ལས་ཀྱི་དུབ་བཞིན་སྐྱེ་རྒ་དང་ན་འཆིའི། །སྡུག་བསྔལ་བརྒྱུད་མས་མནར་
1

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
བཞིན་ལས་ཉོན་གྱི་གཞན་དབང་། །མེད་སྣང་སྟོང་གཟུགས་འཁྱམས་ལ་སྙིང་རྗེ་
ཞིག་སྐྱེས་མོད། །དུས་ངན་སྙིགས་མའི་གདོལ་སྤྱོད་འཆོལ་བ་ཡི་རྐྱེན་གྱིས། །ཡ་
རབས་ཚུགས་བྲལ་ཉེས་སྤྱོད་མཐའ་དག་ལ་གཡེང་བཞིན། །མི་དགེ་བསྐྱེད་པའི་
ནད་མུག་འཁྲུག་རྩོད་ལ་རྟག་ཏུ། །གཡེང་བའི་ལས་ངན་དུས་མཐའི་སྐྱེ་བོ་རྣམས་
ཤ་ཚ། །ཡར་ལ་བལྟས་པས་ཉམ་ཐག་འགྲོ་བ་ཡི་སྐྱབས་ཡུལ། །དམ་ཚིག་སྨིན་
གྲོལ་རྟོགས་གོམས་ཡོན་ཏན་དང་བྲལ་བཞིན། །དད་གཤིན་རེ་ལྟོས་འཆའ་བའི་
ནོར་རྫས་ལ་གཡེངས་ཤིང་། །འདི་ཕྱི་གཉིས་ལ་རང་གཞན་བརླགས་པ་འདིས་སྐྱོ་
བྱུང་། །འབྱུང་པོས་བརླབས་པའི་མངོན་ཤེས་ན་བུན་ལ་མཆོག་འཛིན། །བསྐྱེད་
རྫོགས་མེད་པའི་སྔགས་ཆོག་ཆོ་ག་ཡི་གཟུགས་བརྙན། །དག་དྲན་མེད་པའི་
གདངས་དབྱང་རྔ་རོལ་ལ་སྐྱོ་ནས། །བླུན་པོ་དགའ་བའི་ཚུལ་འཆོས་བླ་མཆོད་འདིས་
སྐྱོ་བྱུང་། །ཕན་བཏགས་དྲིན་གྱིས་བསྐྱངས་པའི་ཕ་མ་ཡི་སེམས་ཅན། །འཚོ་
བའི་སྲོག་ལ་རྒོལ་ནས་ཤ་ཁྲག་གི་དམར་མཆོད། །ཐུགས་རྗེ་མངའ་བའི་མཆོག་
གསུམ་དགྱེས་པ་ཞིག་འདོད་པའི། །བོན་དང་ཕྱི་རོལ་གྱུར་པའི་ཆོས་ལུགས་
འདིས་སྐྱོ་བྱུང་། །སྔོན་བྱོན་དམ་པས་ཐུབ་བསྟན་ལུང་རྟོགས་ཀྱི་ཆོས་ལ། །བཤད་
སྒྲུབ་འཁོར་ལོ་གཉིས་ལྡན་འཛིན་སྐྱོང་རང་མཛད་བཞིན། །རང་རྒྱུད་སྨིན་ཅིང་
གྲོལ་ནས་སྐལ་བཟང་གི་གདུལ་བྱ། །ཐར་ལམ་བཀོད་པའི་རྣམ་ཐར་བསམ་གྱིན་
རང་སྐྱོ་བྱུང༌། །དེང་སང་བསྟན་འཛིན་རློམ་པའི་མཛད་སྤྱོད་ལ་བརྟགས་ན། །
ཐུབ་བསྟན་བཤད་སྒྲུབ་གཉིས་ལ་ལྟས་ངན་བཞིན་འཛེམ་ཞིང་། །ཆགས་སྡང་
དྲེགས་པས་ཁེངས་ཤིང་ཐ་མལ་གྱི་སྐྱེ་བོའི། །འདུ་འཛི་གཡེང་ལ་བསྟན་འཛིན་
ཡིན་སྙམ་འདིས་སྐྱོ་བྱུང༌། །སྐྱབས་ཀྱི་མཆོག་གྱུར་འཇིག་རྟེན་དྲེགས་པ་ཉིད་
2

སྨྱོ་ཤུལ་ལུང་རྟོགས་བསྟན་པའི་ཉི་མའི་གསུང་།
བཟུང་ནས། །ཡི་དམ་སྙིང་པོ་བསང་དང་གསོལ་མཆོད་ལ་བརྩོན་ཞིང་། །
འདུན་མ་ཁེ་དྲེགས་རྙེད་བསྟོད་གྲགས་སྙན་སོགས་འདི་སྣང་། །ཕྲིན་ལས་བསམ་
སྦྱོར་ངན་པའི་སྲུང་ཟློག་འདིས་སྐྱོ་བྱུང་།
།སྔོན་འགྲོའི་ཆོས་ལ་གཤར་འདོན་ལུང་
ཙམ་ཞིག་ཞུས་ནས། །དངོས་གཞི་སྨིན་གྲོལ་ལམ་ལ་ཐོས་བསམ་དང་སྒོམ་པ། །
གོ་མྱོང་རྟོགས་གསུམ་བྲལ་ཡང་ཡོན་ཏན་ཅན་རློམ་ནས། །ཟ་འདོད་རྙེད་ཚོལ་
རྔམས་པའི་བླ་གཟུགས་འདིས་སྐྱོ་བྱུང་། །ཐ་མལ་སྐྱེ་བོ་ཐར་ལམ་བླ་མ་ཡིས་
བཀོད་ན། །དེང་སང་བླ་མས་སྐྱེ་བོ་མི་དགེ་བར་བསྐུལ་འདེབས། །གཡོ་སྒྱུ་རྐུ་རྫུན་
དམག་ཇག་ཐམས་ཅད་ཀྱི་མགོ་དཔོན། །བསྟན་པའི་བླ་བཙོང་དཀོན་མཆོག་རྐང་
འདྲེན་འདིས༴ སྔོན་བྱོན་དམ་པའི་ཡང་སྲིད་སྤྲུལ་སྐུ་ཞེས་སྒྲོ་བཏགས། །ལང་
འདུག་ཐུབ་ནས་ཟ་ཆོག་ཚོང་དཔོན་དུ་ཆས་ཤིང་། །མདོ་སྔགས་ཟབ་རྒྱས་ཆོས་
ལ་ཐུགས་སྦྱང་ནི་མི་མཛད། །དད་གཤིན་རེ་ལྟོས་སྐྱབས་གྱུར་སྤྲུལ་གཟུགས་
འདིས་སྐྱོ༴ རང་ཉིད་སང་ཙམ་ཤི་རུང་སྐྱབས་མགོན་དང་བྲལ་ཞིང་། །གར་སྐྱེ་
གནས་ལ་རང་དབང་མེད་པ་ཞིག་ཡིན་བཞིན། །རོ་མགོར་ངོ་སྤྲོད་འདེབས་
སོགས་གཤིན་པོ་ལ་ལམ་སྟོན། །རང་མགོ་མི་ཐོན་གཞན་མགོ་བསྐོར་བ་འདིས༴
ཐད་ཀར་བལྟས་པས་སྡིག་རྒྱལ་བློན་འབངས་དང་ཡུལ་ངོར། །དྲག་ཏུ་གནོད་འཚེ་
བསམ་ངན་སྦྱོར་རྩུབ་ལ་བརྩོན་ཅིང༌། །གཡོ་སྒྱུ་རྫུན་གྱིས་རང་གཞན་གཉིས་ཀ་
དེ་ཕུང་ནས། །དཀོན་མཆོག་དབུ་འཕང་སྨོད་པའི་རྒྱལ་ཁམས་འདིས་སྐྱོ༴ ཐར་
་དགེ་བ་བཟང་པོའི་བསམ་སྦྱོར་དེ་བཏང་ནས། །ཕྱི་ཚུལ་བཙུན་གཟུགས་
ནང་དུ་ཐ་མལ་པའི་སྤྱོད་པ། །སྐྱ་སེར་གཉིས་གོ་ཆོད་ཅིང་ཆགས་སྡང་གི་དྲེགས་
པས། །རང་ཕུང་གཞན་གྱི་སྡིག་རྐྱེན་བྱེད་པ་འདིས༴ མདོ་རྒྱུད་ཆོས་ལ་བཀའ་ལུང་
3

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
དབང་གསུམ་ནི་མི་འདུག །ཟ་ཆོག་ཆོ་ག་ཀློག་འདོན་རགས་རིམ་ཙམ་ཤེས་ནས། །
སྒོ་གསུམ་སྡོམ་པས་མ་བསྡོམ་རྒོད་བག་ཏུ་ཆས་བཞིན། །བསམ་སྦྱོར་ངན་པས
དད་ཟས་ཧབ་ཐོབ་འདིས༴ ཟ་འདོད་ཤ་དགའ་ཆང་སྲེད་འདོད་ཡོན་ལྔར་སྤྱོད་
བཞིན། །ལས་སུ་ཚོང་དང་ཁེ་སྤོགས་བཤས་ར་ཉིད་འགྲིམས་ཤིང༌། །ཚེ་འདིར་
བསྒྲུབ་ཕྱིར་ཟོང་ལ་དམ་ཆོས་ཉིད་བཙོང་ནས། །དད་པའི་སྐྱེ་བོའི་སེམས་སུན་
འབྱིན་པ་འདིས༴ སྟོན་པས་ཚུལ་ཁྲིམས་དག་ཅིང་ཆོས་ཉིད་ཀྱི་བདེན་མཐོང་། །
ལྡན་གྲོལ་གཉིས་ལྡན་དད་ཟས་ཡོ་བྱད་ལ་དབང་གསུངས། །དེ་དག་མི་ལྡན་
དཀོར་རྫས་སྡུག་བསྔལ་གྱི་འདུ་བྱེད། །ངན་འགྲོར་ཆས་བཞིན་དད་ཟས་སྤྱོད་པ་
འདིས༴ རང་ལ་དགོས་པའི་ཡོན་ཏན་སློབ་སྦྱོང་ལ་མི་བརྩོན། །འདི་ཕྱིར་ཕན་
པའི་དགེ་ལ་གཅིག་ཀྱང་ནི་མི་སྦྱོར། །ཐ་མལ་སྐྱེ་བོ་མི་དགེའི་ཁྱིམ་ཐབས་ལ་སྦྱོར་
བའི། །ཉེ་བར་བརྩོན་པའི་བཙུན་གཟུགས་མདོ་ཤོར་འདིས༴ འཁོར་བའི་བྱ་བ་
གང་ལ་ཞེན་པ་ནི་མ་ལོག །ཞེན་བཅས་ཐར་ལམ་དགེ་བའི་བྱ་བ་ནི་མ་ཐོང་། །
ངག་ཏུ་མི་དགོས་མི་ལེན་དོན་མེད་ཉིད་སྒྲོག་བཞིན། །ཐབས་ཀྱིས་ཟ་འདོད་
རྙེད་ཚོལ་བྱ་བཏང་འདིས༴ འཁོར་འདས་བཟང་ངན་མཉམ་ཉིད་རོ་གཅིག་ཏུ་མ་
རྟོགས། །གཉིས་སྣང་ཞེན་འཛིན་རང་མཚན་མ་སྤངས་པར་འདུག་ཀྱང་། །གཉིས་
མེད་རྟོགས་པར་རློམ་ཞིང་ང་རྒྱལ་དང་ཁེངས་པ། །མ་རྟོགས་རྟོགས་པར་རློམ་
པའི་རྟོགས་ལྡན་འདིས༴ རང་གིས་གཉིས་འཛིན་འདྲེ་ལ་བདུད་གཅོད་ནི་མ་
མཐོང་། །ཕྱི་རུ་མཐོང་ཚད་འདྲེར་སྣང་རྒྱལ་འགོང་དང་དམ་སྲི། །སེམས་ཁོང་
ཁྲོས་འཁྲུགས་བསམ་ངན་སྦྱོར་རྩུབ་ལ་གཅོད་ལུགས། །བརྟུལ་ཞུགས་རློམ་པའི་
དུས་མཐའི་གཅོད་ལོག་འདིས༴ ཐར་ལམ་བྱང་ཆུབ་དོན་གཉེར་ཡིད་ཡུལ་ལ་མི་

སྨྱོ་ཤུལ་ལུང་རྟོགས་བསྟན་པའི་ཉི་མའི་གསུང་།
འདུག །གང་ལ་བརྟེན་ན་རྙེད་སོགས་འདི་སྣང་གི་ཁེ་གྲགས། །དོན་དུ་གཉེར་ཞིང་
མདོ་རྒྱུད་སློབ་མ་ཡི་མཚན་ཉིད། །བྲལ་བའི་བསླུ་བྲིད་དམ་མེད་སློབ་མ་འདིས༴
དབང་དོན་རྟོགས་པ་ཕར་ཞོག་གོ་མྱོང་ཙམ་མི་འདུག །དབང་སྲོག་འཛིན་པའི་དམ་
ཚིག་བསླབ་བྱ་ནི་མ་ཤེས། །ཆོ་ག་ཡན་ལག་ཚང་བའི་སྦྱང་སྒྲུབ་དང་བྲལ་བའི། །
རང་རྒྱུད་མ་སྨིན་གཞན་ལ་དབང་བསྐུར་འདིས་སྐྱོ་བྱུང་། །གདམས་ཁྲིད་ཟབ་
རྒྱས་གནས་ལ་ཉམས་མྱོང་ནི་མི་འདུག །གཤར་འདོན་ལུང་ལ་སྨིན་ཁྲིད་མིང་
བཏགས་ཞིག་བྱེད་ནས། །ཁྲིད་བརྒྱ་ཤི་བར་ཞུས་རུང་སེམས་རྒྱུད་ནི་ཐ་མལ། །
སྙན་གྲགས་སློབ་ཚོགས་སྐྱོང་བའི་བཤེས་གཉེན་འདིས༴ རྟོགས་གོམས་ཡོན་
ཏན་ལམ་ལ་སྦྱང་བསྒྲོད་ནི་མ་བྱས། །རང་ཉིད་གཉིས་མེད་རྟོགས་པའི་ངོ་སྤྲོད་ནི་
མ་ཐེབས། །གཞན་ལ་ལམ་སྟོན་ཟབ་མོའི་ངོ་སྤྲོད་ཉིད་འདེབས་པའི། །རང་རྒྱུད་
མི་ཤེས་གཞན་མགོ་བསྐོར་བ་འདིས༴ འཁྲུལ་རྟོག་སེམས་ལ་གནད་མེད་ཐང་
ལྷོད་དང་གྲངས་འདེབས། །གནས་དགའ་འགྱུ་སྡུག་སེམས་གནས་གཟུང་འཛིན་
གྱི་རྟོད་ཕུར། །ཁ་ལྟ་གཏིང་མ་རྟོགས་པའི་ཡིད་དཔྱོད་ལ་ལྷག་མཐོང་། །གནས་
ལུགས་སྦྱང་གོམས་རློམ་པའི་སྒོམ་ཆེན་འདིས༴ ཐུགས་དམ་སོ་ཁ་མཐོ་ཡང་བསྐྱེད་
རྫོགས་ནི་མི་འདུག །བཟླས་བརྗོད་ཉིན་མཚན་འབད་རུང་དམིགས་གཏད་ནི་མ་
ཤེས། །ལོ་ཟླར་སྒྲུབ་ལ་བརྩོན་ཀྱང་དངོས་གྲུབ་ནི་མ་ཐོབ། །ལམ་གནད་བྲལ་
བའི་ཆོས་པའི་གཟུགས་བརྙན་འདིས༴ ཐུགས་རྗེ་མངའ་བས་བདག་བཟུང་
སེམས་ཅན་ཚོའི་སྲོག་གཅོད། །སྡིག་ཟས་ཤ་ལ་དགྱེས་ཤིང་སྐྱབས་མེད་ཀྱི་འགྲོ་
བ༑ ༑བསྐྱེད་རྫོགས་བྲལ་བའི་དབང་ཆོག་བསྲུང་བཟློག་དང་བསྲེག་མནན། །
འགྲོ་དོན་ཕྲིན་ལས་རེ་བའི་ཆོས་འཁོར་འདིས༴ བསགས་སྦྱང་གཉིས་དང་མི་ལྡན་

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
འགྲན་སེམས་ཀྱི་དབང་གིས། །ལམ་ལ་ཞུགས་ནས་སྲོག་གཅོད་རྐུ་རྫུན་དང་གཡོ་
ཐབས། །དགེ་བ་འགྲིབ་ཅིང་སྒོ་གསུམ་མི་དགེ་བར་གཡེང་བའི། །ཚོགས་
བསགས་མི་འགྲོ་ཚོགས་ངན་གནས་སྐོར་འདིས༴ བཟང་པོའི་ཡོན་ཏན་ཅན་ལ་
སྐྱོན་རྟོག་དང་ངན་བརྗོད། །ངན་པའི་སྐྱོན་མཚང་ཅན་ལ་གུས་འདུད་དང་ཞེ་ས། །
སེམས་དྲང་བདེན་གཏམ་སྨྲ་བ་མི་གྲལ་དུ་མི་འཇོག །ངན་གཡོ་འཁྱོགས་ལ་
བཟང་ལྟ་མཆོག་འཛིན་འདིས༴ ཕན་སེམས་དཀར་པོར་བཟུང་ནས་ངན་གཡོ་ལ་
སྙོམ་ཟ། །དྲང་པོར་བདེན་གཏམ་བཤད་ཀྱང་ཟུར་ཟ་རུ་གོ་འདུག །ཅི་ནུས་ཕན་
པར་སྦྱར་ཡང་ཕན་བཏགས་ནི་མི་གོ །བཟང་ལན་ངན་གྱིས་འཇལ་བའི་སྐྱེ་བོ་
འདིས༴ སྒོ་གསུམ་ཆོས་མཐུན་བྱས་ན་ཚུལ་འཆོས་སུ་ལྟ་ཞིང༌། །བཀའ་ལུང་དྲི་
མེད་བཤད་ཀྱང་ཡིད་ཆེས་ནི་མི་འདུག །ཟབ་རྒྱས་གདམས་ཁྲིད་བཏབ་ཀྱང་ཡིད་
ཡུལ་ལ་མི་འཇོག །རྒྱུ་འབྲས་བླང་དོར་བསླབ་ཀྱང་དད་མེད་འདིས༴ ཆོས་བཞིན་
བྱས་ན་ལོག་ལམ་བཟང་མདོག་ཏུ་འཛིན་ཅིང༌། །ཆོས་མིན་སྤྱོད་ན་རྒྱལ་ཁམས་སྐྱེ་
བོ་ཡི་ཡིད་འོང་། །ཡོན་ཏན་སློབ་སྦྱང་བྱས་ན་ཕྲག་དོག་དང་བརྙས་སྨོད། །རང་
སྐྱོན་དང་འགལ་ཡོན་ཏན་སྐྱོན་ལྟ་འདིས༴ ཕན་པའི་དགེ་བར་བསྐུར་ན་སྐྱེ་བོ་
ཅིའི་མི་འདུད། །མི་དགེ་སྡིག་པ་བསླབ་ན་རྒྱལ་ཁམས་ཀུན་དེར་འདུད། །དམ་
ཆོས་བདུད་རྩི་བྱིན་ཡང་ཡིད་ཁར་ལ་མི་འོང་། །ལོག་ལམ་བསླབ་ན་ཕན་བཏགས་
ཡིན་སྙམ་འདིས༴ ཕན་པའི་སྙིང་གཏམ་སྨྲས་ཀྱང་སེམས་རྒྱུད་ལ་མི་འཇོག །
བཟང་པོའི་ཡོན་ཏན་བསླབ་ན་སྣ་གཅིག་ནི་མི་གོ །ངན་པའི་བྱ་སྤྱོད་བསླབ་ན་དེ་
མ་ཐག་ཤེས་འདུག །མི་འདོད་སྣ་དགུར་སློབ་པའི་ཁྲེལ་མེད་འདིས༴ ཡོན་ཏན་
བསླབ་ན་ངན་ཐབས་སློབ་པ་དང་མཚུངས་ལ། །མི་དགེ་བསླབ་ན་ཡོན་ཏན་སློབ་
6

སྨྱོ་ཤུལ་ལུང་རྟོགས་བསྟན་པའི་ཉི་མའི་གསུང་།
པ་ལ་རློམ་ཞིང༌། །བཟང་ལ་ངན་རྩི་ངན་པ་བཟང་པོ་རུ་རྟོག་པའི། །ལེགས་པར་
མི་སློབ་ཉེས་པ་སློབ་པ་འདིས༴ སྙིང་ནས་བྱམས་སྐྱོང་བྱས་ན་ཕར་ཕར་ལ་རིང་
ཞིང་། །མི་འདོད་ཐོག་ཏུ་བབ་ན་ཚུར་ཚུར་ཏུ་ཉེ་འོང་། །རྫུན་གྱི་མགོ་གཡོག་གཡོ་
ཐབས་བསླུ་བྲིད་ཉིད་བྱེད་པའི། །ལོག་ལམ་སྦྱོར་བའི་ལན་ཆགས་ཕ་མ་འདིས༴
རང་སྐྱིད་ཚེ་ན་གཞན་སྐྱིད་དེ་ཙམ་དུ་མི་འདོད། །བདག་སྡུག་ཚེ་ན་གཞན་སྡུག་
འབྱུང་བ་ལ་དགའ་ཞིང་། །བདེ་སྐྱིད་གང་ཡོད་རང་ཉིད་གཅིག་པུ་ལ་སྦྱོར་ནས། །
སྡུག་བྱུང་ཀུན་ལ་འགེལ་བའི་བསམ་ངན་འདིས༴ ཡོན་ཏན་མེད་ཀྱང་བསྟོད་ན་
ང་རྒྱལ་དང་ཁེངས་སེམས། །རང་སྐྱོན་ཡོད་ཀྱང་སྨད་ན་ཁྲོས་འཁྲུགས་ཉིད་བྱེད་
ཅིང༌། །ངོར་བསྟོད་ལྐོག་སྨད་ཁར་བརྗོད་དོན་དང་ནི་མི་མཚུངས། །གཡོ་ཐབས་
ཁ་ཞེ་གཉིས་ཅན་བློ་མེད་འདིས༴ སང་ཙམ་འཆི་ཡང་ལོ་བརྒྱར་འདུག་སྣང་གི་ཕྱི་
ཚིས། །ན་ཚོད་ཡོལ་ཡང་ངེས་འབྱུང་སྐྱོ་ཤས་ནི་མི་འདུག །འབད་ཚོད་དོན་མེད་
གྱུར་ཀྱང་ད་རུང་ཡང་འབད་རྩོལ། །ཆགས་སྡང་རང་སར་མངོན་ན་བཟང་རྩི་
འདིས༴ ཀུན་གྱིས་ཚེ་འདི་འགྲུབ་ན་ཕྱི་མ་དེ་རྒྱང་འཕེན། །ཕྱི་མའི་ལམ་རྒྱགས་ཆོས་
ལ་དོན་མེད་དུ་ལྟ་ཞིང༌། །ཚེ་རབས་གཏན་བདེ་སྒྲུབ་འདོད་ཡིད་ཡུལ་ལ་མི་འདུག །
ལེགས་ཉེས་འབྱེད་མི་ཤེས་པའི་བླུན་རྨོངས་འདིས༴ མ